ভারতের সঙ্গে তিস্তার পানি চুক্তির বিষয়ে মন্ত্রী বলেন, এই বিষয়টি তো আলোচনার বিষয়। চাইলেই তো ভারতের কেন্দ্রীয় সরকার পানি দিতে পারবে না। পশ্চিমবঙ্গের সম্মতির ব্যাপারও আছে। এসব বিষয়েও সেখানে আলোচনা হবে। তিনি আরও বলেন, ‘আমাদের ক্ষমতার উৎস জনগণ। আমরা চাইব না, বিজেপি এসে আমাদের ক্ষমতায় বসিয়ে দিক। নির্বাচন ঘিরে বিশ্বের বিভিন্ন দেশে এ ধরনের তৎপরতা হয়, কিন্তু ভারত কখনো বাংলাদেশের নির্বাচন নিয়ে হস্তক্ষেপ করে না।’